ΓΡΑΠΤΗ ΕΡΩΤΗΣΗ P-2722/01

υποβολή: Yves Butel (EDD) προς την Επιτροπή

(26 Σεπτεμβρίου 2001)

Θέμα: Natura 2000 — Οδηγία Βιοτόπων — Πανίδας — Χλωρίδας — Γαλλία — Ακύρωση με δικαστική απόφαση της διαβίβασης γαλλικών βιοτόπων — Συνέπειες για τα βιογεωγραφικά σεμινάρια

Το Συμβούλιο Επικρατείας στη Γαλλία, ακύρωσε με απόφασή του στις 27 Σεπτεμβρίου 1999 (υπόθεση αριθ. 194648) τις πρώτες διαβιβαστικές αποφάσεις με τις οποίες η κυρίαπουργός Περιβάλλοντος είχε κοινοποιήσει στην Επιτροπή καταλόγους σχετικά με 534 βιοτόπους που θα μπορούσαν να ενταχθούν στο δίκτυο Natura (αποφάσεις της 16ης Οκτωβρίου, 3ης Δεκεμβρίου και 9ης Δεκεμβρίου 1997).

Το Συμβούλιο Επικρατείας μόλις τιμώρησε, για δεύτερη συνεχή φορά, με απόφασή του στις 22 Ιουνίου 2001 (υπόθεση αριθ. 219995) το Υπουργείο Χωροταξίας και Περιβάλλοντος (ΥΧΩΠΕ) στο βαθμό που το τελευταίο, παρά τις δηλώσεις του, δεν μπόρεσε να αποδείξει ότι είχε πράγματι ακολουθήσει πλήρως τη διαδικασία διαβούλευσης που προβλέπει η γαλλική νομοθεσία, πριν από τη διαβίβαση σε ευρωπαϊκό επίπεδο.

Οι νέες αποφάσεις διαβίβασης στιςπηρεσίες της Επιτροπής, ακυρώθηκαν ως εκ τούτου για μια ακόμη φορά όσον αφορά τους εν λόγω 534 βιοτόπους.

Το ΥΧΩΠΕ είναι σήμεραποχρεωμένο να αρχίσει και πάλι εξαρχής την προβλεπόμενη διαδικασία διαβούλευσης σε τοπικό επίπεδο πριν από κάθε νέα διαβίβαση όσον αφορά τους κύριους γαλλικούς βιοτόπους.

Ποια είναι τα συμπεράσματα της Επιτροπής ως προς την απόφαση του Γαλλικού Συμβουλίου Επικρατείας όσον αφορά την πρόοδο της ευρωπαϊκής διαδικασίας και ιδιαίτερα την πραγματοποίηση και τα πορίσματα βιογεωγραφικών σεμιναρίων·

Απάντηση της κας Wallstrm Εξ ονόματος της Επιτροπής

(19 Οκτωβρίου 2001)

Σύμφωνα με τις πληροφορίες που δόθηκαν στην Επιτροπή, το Συμβούλιο της Επικρατείας ακύρωσε με την απόφαση του της 27ης Σεπτεμβρίου 1999, την γνωστοποίηση 534 τόπων προς ένταξη στο δίκτυο Natura 2000, οι οποίοι προτάθηκαν στην Επιτροπή από τις γαλλικές αρχές, εξαιτίας της μη τήρησης της κανονιστικής διαδικασίας διαβουλεύσεων. Το γεγονός αυτό δεν έχει προς το παρόν κοινοποιηθεί επίσημα από τις Γαλλικές αρχές στην Επιτροπή.

Στο στάδιο αυτό κρίνεται απαραίτητη η γνώση των αποτελεσμάτων της νέας διαδικασίας διαβουλεύσεων σχετικά με τον εν λόγω κατάλογο τόπων, προτού αποφανθεί κανείς για τις συνέπειες της προαναφερθείσας απόφασης του Συμβουλίου Επικρατείας, κυρίως σε ό,τι αφορά την πραγματοποίηση και τα συμπεράσματα των βιογεωγραφικών σεμιναρίων.

Κάθε σημαντική απόσυρση τόπων που προτείνει Κράτος μέλος, από το δίκτυο Natura 2000, πρέπει να γίνεται αντικείμενο αιτιολόγησης σε ό,τι αφορά την επιλεξιμότητα αυτών των τόπων με γνώμονα τα επιστημονικά κριτήρια του Παραρτήματος ΙΙΙ της οδηγίας 92/43/ΕΟΚ του Συμβουλίου της 21ης Μαϊου 1992, σχετικά με τη διατήρηση των φυσικών οικοτόπων (ενδιαιτημάτων) και της άγριας πανίδας και χλωρίδας(1), καθώς και αντικείμενο ανάλυσης της αντιπροσωπευτικότητας των τύπων των ενδιαιτημάτων και των ενδιαιτημάτων των ειδών κοινοτικού ενδιφέροντος που περιλαμβάνονται στους τόπους αυτούς. Οποιαδήποτε ανεπάρκεια αντιπροσωπευτικότητας ενδιαιτημάτων ή ενδιαιτημάτων ειδών κοινοτικού ενδιαφέροντος που θα μπορούσε να προκύψει από μια τέτοια απόσυρση πρέπει να μεταφραστεί σεποβολή νέων προτάσεων τόπων από πλευράς Κράτους Μέλους, ούτως ώστε να αντισταθμιστούν οι ανεπάρκειες που διαπιστώθηκαν κατά τα βιογεωγραφικά σεμινάρια.

(1) ΕΕ L 206 της 22.7.1992.